ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Καταστατικά
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «ΑΦΟΙ
ΜΟΥΣΑΜΑ Α.Ξ.Ε. ΑΝΩΝΥΜΗ ΞΕΝΟΔΟΧΕΙΑΚΗ
ΕΤΑΙΡΕΙΑ» και δ.τ. «ATHENS HOLIDAY INN».
Ανακοινώσεις
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΦΩΤΟΒΟΛΤΑΪΚΑ ΠΑΡΚΑ ΒΕΡΟΙΑ Ι
ΑΝΩΝΥΜΗ ΕΤΑΙΡΕΙΑ».
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας
με την επωνυμία «ΑΝΑΠΤΥΞΙΑΚΗ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ» και δ.τ. «HOLDING
DEVELOPMENT S.A.».
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με την
επωνυμία «SOCAR ΕΝΕΡΓΕΙΑ ΕΛΛΑΣ ΑΝΩΝΥΜΗ
ΕΤΑΙΡΕΙΑ» και δ.τ. «SOCAR ENERGY GREECE Α.Ε.».
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΖΟΝ ΝΙΝΕ ΑΝΩΝΥΜΗ ΕΤΑΙΡΕΙΑ
ΠΑΡΑΓΩΓΗΣ ΚΑΙ ΠΩΛΗΣΗΣ ΗΛΕΚΤΡΙΚΗΣ ΕΝΕΡΓΕΙΑΣ ΑΠΟ ΑΝΑΝΕΩΣΙΜΕΣ ΠΗΓΕΣ» και δ.τ. «ΖΟΝ
ΝΙΝΕ S.A.».
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΕΛΛΗΝΙΚΑ ΚΛΩΣΤΗΡΙΑ ΚΑΡΝΤΕ
Α.Ε.» και δ.τ. «ΚΑΡΝΤΕ Α.Ε.».
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με την
επωνυμία «CALIBRE ΑΝΩΝΥΜΗ ΕΤΑΙΡΕΙΑ ΚΟΣΜΗΜΑΤΩΝ ΚΑΙ ΡΟΛΟΓΙΩΝ» και δ.τ. «CALIBRE AE».
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με την
επωνυμία «CALIBRE ΑΝΩΝΥΜΗ ΕΤΑΙΡΕΙΑ ΚΟΣΜΗΜΑΤΩΝ ΚΑΙ ΡΟΛΟΓΙΩΝ» και δ.τ. «CALIBRE AE».
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΤΡΙΔΗΜΑΣ ΗΛΕΚΤΡΟΝΙΚΑ ΑΝΩΝΥΜΟΣ ΕΜΠΟΡΙΚΗ ΕΤΑΙΡΕΙΑ».
ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
(1)
Ανακοίνωση καταχώρισης στο Γενικό Εμπορικό
Μητρώο της τροποποίησης του καταστατικού
της Ανώνυμης Εταιρείας με την επωνυμία «ΑΦΟΙ
ΜΟΥΣΑΜΑ Α.Ξ.Ε. ΑΝΩΝΥΜΗ ΞΕΝΟΔΟΧΕΙΑΚΗ
ΕΤΑΙΡΕΙΑ» και δ.τ. «ATHENS HOLIDAY INN».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 26/03/2015 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
965393, η με αριθμό πρωτ. 1788/15 - 29/04/2015 απόφαση του Αντιπεριφερειάρχη Ανατολικής Αττικής, με
την οποία εγκρίθηκε η τροποποίηση του άρθρου 5 του
καταστατικού της Ανώνυμης Εταιρείας, με την επωνυμία
«ΑΦΟΙ ΜΟΥΣΑΜΑ Α.Ξ.Ε. ΑΝΩΝΥΜΗ ΞΕΝΟΔΟΧΕΙΑΚΗ
ΕΤΑΙΡΕΙΑ» το διακριτικό τίτλο «ATHENS HOLIDAY INN»
και αριθμό ΓΕΜΗ 000272001000, η οποία είχε Αρ. MAE
01485/004/B/86/0040, σύμφωνα με την από 30/06/2014
απόφαση της τακτικής Γενικής Συνέλευσης των Μετόχων, με την οποία εγκρίθηκε η τροποποίηση του άρθρου
5 του καταστατικού της, που σε περίληψη έχει ως εξής.
Άρθρο 5
.........................................................................................................
Ήδη με την από 15/7/2010 απόφαση της τακτικής Γενικής Συνέλευσης των μετόχων της εταιρείας το Μετοχικό
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Απριλίου 2017
ΤΕΥΧΟΣ ΠΡΑ.Δ.Ι.Τ.
Αρ. Φύλλου 1490
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
Κεφάλαιο αυξήθηκε κατά € 395.403,50 με την 134.950
ανωνύμων μετοχών αξίας €2,93 η κάθε μία χωρίς την καταβολή μετρητών και με κεφαλαιοποίηση της υπεραξίας
των ακινήτων της εταιρείας με βάση τον νόμο 2065/1992
πού έγινε την 31/12/2008.
Με την από 30/6/2014 απόφαση της τακτικής Γενικής
Συνέλευσης των μετόχων της εταιρείας το Μετοχικό
Κεφάλαιο αυξήθηκε κατά € 764.381,33€, με την έκδοση 260.881 ανωνύμων μετοχών αξίας € 2,93 η κάθε μία
χωρίς την καταβολή μετρητών και με κεφαλαιοποίηση
της υπεραξίας των ακινήτων της εταιρείας με βάση τον
νόμο 2065/1992 που έγινε την 31/12/2012.
Έτσι το Μετοχικό Κεφάλαιο της εταιρείας ανήλθε σε
8.872.321,28 ευρώ διαιρούμενο σε 3.028.096 ανώνυμες
μετοχές αξίας 2,93 ευρώ η κάθε μία.
Την ίδια ημερομηνία καταχωρίστηκε και ολόκληρο
το νέο κείμενο του καταστατικού της εταιρείας, όπως
ισχύει μετά και την κατά τα ανωτέρω τροποποίησή του.
Αθήνα, 6 Απριλίου 2017
Mε εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
ΑΝΑΚΟΙΝΩΣΕΙΣ
(2)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΦΩΤΟΒΟΛΤΑΪΚΑ ΠΑΡΚΑ ΒΕΡΟΙΑ
Ι ΑΝΩΝΥΜΗ ΕΤΑΙΡΕΙΑ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 04/04/2013 καταχωρίστηκαν στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
128491, η από 01/03/2013 απόφαση της Γενικής Συνέλευσης των μετόχων καθώς και το από 01/03/2013 πρα-
κτικό του Διοικητικού Συμβουλίου της Ανώνυμης Εταιρείας με την επωνυμία «ΦΩΤΟΒΟΛΤΑΪΚΑ ΠΑΡΚΑ ΒΕΡΟΙΑ
Ι ΑΝΩΝΥΜΗ ΕΤΑΙΡΕΙΑ» με αριθμό ΓΕΜΗ 119592301000,
από τα οποία προκύπτουν τα εξής:
Α) Το νέο Διοικητικό Συμβούλιο, που εκλέχθηκε
από την ανωτέρω Γενική Συνέλευση με θητεία έως
25/01/2018, συγκροτήθηκε σε σώμα ως εξής:
1. Mario Riello του Gianfranco, κάτοικος Γενεύης Ελβετίας, Rue du Tir 1, γεννημένος το 1971, κάτοχος του υπ’
αριθμ. Υ 260877 ιταλικού διαβατηρίου που εκδόθηκε
στην Padova, Ιταλία στις 6.10.2005, με ΑΦΜ 153894456,
ΔΟΥ Κατοίκων Εξωτερικού, Πρόεδρος του Διοικητικού
Συμβουλίου και Διευθύνων Σύμβουλος.
2. Howard Jerome Wenger του Leon, κάτοικος Καλιφόρνια Ηνωμένων Πολιτειών Αμερικής, 2064 Herron
Avenue, Walnut Greek, γεννημένος το 1959, κάτοχος του
υπ’ αριθμ. 436385963 διαβατηρίου που έχει εκδοθεί από
τις αρμόδιες αρχές των Ηνωμένων Πολιτειών Αμερικής,
με ΑΦΜ 159782760 της ΔΟΥ Κατοίκων Εξωτερικού, Αντιπρόεδρος του Διοικητικού Συμβουλίου.
3. Carl - Manuel Olivier Brachet του Christian, κάτοικος
Γαλλίας, 143 Route de Crets, 74160 Collonges sous Sateve,
γεννημένος το 1970, κάτοχος του υπ’ αριθμ. 02FE63715
γαλλικού διαβατηρίου που εκδόθηκε στο Σαν φρανσίσκο
στις 20 Ιουνίου 2003, με ΑΦΜ 157563394, ΔΟΥ Κατοίκων
Εξωτερικού, Μέλος του Διοικητικού Συμβουλίου.
Β) Ανάθεση αρμοδιοτήτων και εκπροσώπηση της
εταιρείας:
2.1 Η εταιρεία εκπροσωπείται, βάσει του νόμου
2190/1920 και του καταστατικού, και εξαιρούμενων των
πράξεων που σύμφωνα με το νόμο ή το καταστατικό της
εταιρείας απαιτούν απόφαση της Γενικής Συνέλευσης,
ως κατωτέρω:
(α) Με εξαίρεση τις κάθε είδους τραπεζικές συναλλαγές
της εταιρείας για τις οποίες θα ισχύουν τα διαλαμβανόμενα στην παράγραφο (β) κατωτέρω και τις αρμοδι-
ότητες που σύμφωνα με το νόμο ή με το καταστατικό
της εταιρείας απαιτούν συλλογική ενέργεια, ο Πρόεδρος
και Διευθύνων Σύμβουλος θα εκπροσωπεί την εταιρεία
έναντι τρίτων, τόσο δικαστικά όσο και εξωδίκως.
Ειδικότερα, ο Πρόεδρος και Διευθύνων Σύμβουλος,
θα διοικεί την εταιρεία, θα διαχειρίζεται την εταιρική περιουσία και θα εκπροσωπεί την εταιρεία έναντι
τρίτων, φυσικών ή νομικών προσώπων (εκτός τραπεζών, πιστωτικών ιδρυμάτων και αρχών/ιδρυμάτων
παρακαταθηκών χρημάτων και τίτλων για τα οποία
θα ισχύουν τα διαλαμβανόμενα στην παράγραφο (β)
κατωτέρω), ενώπιον κάθε Αρχής, ημεδαπής και αλλοδαπής (συμπεριλαμβανομένων διεθνών, ευρωπαϊκών,
εθνικών και τοπικών αρχών καθώς και Υπουργείων)
ενώπιον κάθε νομικού προσώπου δημοσίου και ιδιωτικού δικαίου (π.χ. τη Δημόσια Επιχείρηση Ηλεκτρι-
σμού, την Επιχείρηση Τηλεπικοινωνιών Ελλάδος, το
Εμπορικό και Βιομηχανικό Επιμελητήριο κ.λπ.) ενώπιον κάθε δικαστηρίου κάθε βαθμού και δικαιοδοσίας
και, υπογράφοντας κάτω από την εταιρική επωνυμία,
θα δεσμεύει με μόνη την υπογραφή του την εταιρεία
για κάθε είδους συναλλαγές ανεξαρτήτως είδους και
ποσού (εκτός των τραπεζικών και συναφών συναλλαγών για τις οποίες θα ισχύουν τα διαλαμβανόμενα
στην παράγραφο (β) κατωτέρω).
(β) Σε ό,τι αφορά στην εκπροσώπηση της εταιρείας
ενώπιον τραπεζών, πιστωτικών ιδρυμάτων και αρχών/
ιδρυμάτων παρακαταθηκών χρημάτων και τίτλων και
τη διενέργεια σχετικών συναλλαγών, η εταιρεία θα εκπροσωπείται ως εξής:
από τον Πρόεδρο του Διοικητικού Συμβουλίου και Διευθύνοντα Σύμβουλο και
από την Marina Aleksandrovna Ring (Μαρίνα Αλεξάνδροβνα Ρινγκ), κάτοικο Γενεύης Ελβετίας, οδός Chemin
de la Voie-Creuse, αριθ. 3Α, T.K 1202, κάτοχο του υπ΄αριθμ.
104811085 διαβατηρίου εκδοθέν από την Υπηρεσία Διαβατηρίων του Ηνωμένου Βασιλείου.
Ειδικότερα, ο Πρόεδρος του Διοικητικού Συμβουλίου
και Διευθύνων Σύμβουλος και η Marina Aleksandrovna
Ring (Μαρίνα Αλεξάνδροβνα Ρινγκ), ενεργώντας ο καθένας χωριστά, θα εκπροσωπούν και δεσμεύουν την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
εταιρεία έκαστος με μόνη την υπογραφή του ενώπιον
τραπεζών, πιστωτικών ιδρυμάτων και αρχών/ιδρυμάτων
παρακαταθηκών χρημάτων και τίτλων για κάθε είδους
τραπεζική και άλλη σχετική συναλλαγή της εταιρείας
ανεξαρτήτως ποσού και χωρίς κανένα όριο συμπεριλαμβανομένων των κάτωθι:
(ϊ) Για το άνοιγμα, το κλείσιμο και τη λειτουργία όλων
των τραπεζικών λογαριασμών της εταιρείας κάθε είδους
στην Ελλάδα ή/και το εξωτερικό (συμπεριλαμβανομένης της διενέργειας ηλεκτρονικών συναλλαγών και της
έκδοσης επιταγών).
(ii) Για τον ορισμό τράπεζας/τραπεζών ή/και πιστωτικών ιδρυμάτων ή και επενδυτικών πρακτόρων/συμβού-
λων ως θεματοφυλάκων των κεφαλαίων της εταιρείας.
(iii) Για τον ορισμό πιστωτικών ιδρυμάτων ως επενδυτικών πρακτόρων/συμβούλων εχόντων την εξουσία να
διενεργούν συναλλαγές για λογαριασμό της εταιρείας
σύμφωνα με την εταιρική πολιτική.
(iν) Για την κατάθεση κεφαλαίων ή/και τίτλων σε αρχές/ιδρύματα παρακαταθηκών χρημάτων και τίτλων και
τον ορισμό των στελεχών/υπαλλήλων ή αντιπροσώπων
της εταιρείας που θα έχουν την εξουσία να διενεργούν
καταθέσεις, να υπογράφουν επιταγές, εντολές καταθέσεων και άλλα σχετικά έγγραφα και για την ενημέρωση
των εν λόγω αρχών/ιδρυμάτων σχετικά με αλλαγές στα
πρόσωπα αυτά.
(ν) Για τον ορισμό των στελεχών ή/και εκπροσώπων
της εταιρείας που θα έχουν την εξουσία να υπογράφουν
επιταγές, εντολές πληρωμής ή κάθε είδους εντολή για
την καταβολή χρημάτων είτε στην εταιρεία είτε σε τρίτους με χρέωση των σχετικών λογαριασμών και για την
ενημέρωση των τραπεζών/ πιστωτικών ιδρυμάτων σχετικά με αλλαγές στα πρόσωπα αυτά.
(vi) Για τον προσδιορισμό των γενικότερων και ειδικότερων όρων λειτουργίας των λογαριασμών της εταιρείας
κατά την κρίση τους και για τη συμπλήρωση, υπογραφή
και επικύρωση κάθε εγγράφου που είναι αναγκαίο προκειμένου να ασκούνται οι εξουσίες που παρέχονται και
να υλοποιούνται οι αποφάσεις που λαμβάνονται.
(νii) Για τον ορισμό του στέλεχος/στελεχών ή/και του
εκπρόσωπο/εκπροσώπων που έχουν την εξουσία να
εγκρίνουν κάθε συμφωνία με επενδυτικούς πράκτορες/
συμβούλους και για την ενημέρωση των πιστωτικών
ιδρυμάτων σχετικά με αλλαγές στην εταιρική πολιτική
καθώς και σχετικά με αλλαγές των προσώπων που έχουν
οριστεί κατά τα ως άνω.
(viii) Για την παροχή εγγυήσεων και πιστώσεων και για
την έκδοση εγγυητικών επιστολών σχετικά με υποχρεώσεις της εταιρείας προς τρίτους ή υποχρεώσεις τρίτων
προς την εταιρεία.
(ix) Για την αποδοχή, υπογραφή ή/και παράδοση σε
τράπεζες, πιστωτικά ιδρύματα και ιδρύματα/αρχές παρακαταθηκών χρημάτων και τίτλων συμφωνητικών, κα-
ταλόγων υπογραφέων, εντολών, εξασφαλίσεων και κάθε
άλλου εγγράφου που σχετίζεται με τις εξουσίες τους.
(x) Για τη σύναψη συμφωνιών ξένου συναλλάγματος.
(xi) Για τη διενέργεια των κάτωθι συναλλαγών ή την
ανάθεση σε εκπροσώπους ή/και στελέχη ή/και υπαλλήλους της εταιρείας, ενεργώντας από κοινού ή χωριστά,
της διενέργειας των κάτωθι συναλλαγών:
- Την εκτέλεση κάθε είδους συναλλαγής που σχετίζεται
με αγορά ή πώληση συναλλάγματος, πράξεις ανταλλαγής ξένου συναλλάγματος και δικαιώματα προαίρεσης
επί ξένου συναλλάγματος καθώς και συνδυασμούς τέτοιων συναλλαγών (εφεξής Συναλλαγές Συναλλάγματος).
- Την επιβεβαίωση Συναλλαγών Συναλλάγματος.
- Την αποδοχή καταβολής προς την εταιρεία ή την
παροχή εντολής για καταβολή από την εταιρεία χρηματικών ποσών (Εντολές Πληρωμής) και
- Την επιβεβαίωση πληροφοριών που σχετίζονται με
πληρωμές.
(xii) Για το διορισμό και την αναίρεση του διορισμού
του/των στελέχους/στελεχών ή/και εκπροσώπου/εκπροσώπων της εταιρείας που έχουν την εξουσία να υπογρά-
φουν ή συνυπογράφουν Συναλλαγές Συναλλάγματος για
λογαριασμό της εταιρείας και για τη σχετική ενημέρωση
των τραπεζών/πιστωτικών ιδρυμάτων.
(χiii) Για τον προσδιορισμό των γενικότερων και ειδικότερων όρων λειτουργίας τέτοιων λογαριασμών της
εταιρείας (λογαριασμών Συναλλάγματος) κατά την κρίση
τους και για τη συμπλήρωση, υπογραφή και επικύρωση κάθε εγγράφου που είναι αναγκαίο προκειμένου να
ασκούνται οι εξουσίες που παρέχονται και να υλοποιούνται οι αποφάσεις που λαμβάνονται.
(χiv) Για το διορισμό και την αναίρεση του διορισμού
του/των στελέχους/στελεχών ή/και εκπροσώπου/εκπροσώπων της εταιρείας που έχουν την εξουσία να εγκρί-
νουν εντολές πληρωμής και για την ενημέρωση των
τραπεζών/πιστωτικών ιδρυμάτων σχετικά με αλλαγές
στην εταιρική πολιτική καθώς και σχετικά με αλλαγές
στους εν λόγω διορισμούς.
(χν) Για την εκκίνηση, τροποποίηση και παύση παροχής τραπεζικών υπηρεσιών και Συναλλαγών Συναλλάγ-
ματος σύμφωνα με την εταιρική πολιτική.
(χνi) Για την υπογραφή για λογαριασμό της εταιρείας
κάθε εγγράφου που ζητείται από οποιοδήποτε πιστωτικό ίδρυμα, τράπεζα και αρχή/ίδρυμα παρακαταθήκης
μετρητών και τίτλων κατά την κρίση τους.
Κάθε τράπεζα, πιστωτικό ίδρυμα και αρχή/ίδρυμα
παρακαταθήκης χρημάτων και τίτλων στο οποίο παραδίδεται αντίγραφο αυτής της απόφασης είτε από τον
Πρόεδρο και Διευθύνοντα Σύμβουλο είτε από την Marina
Aleksandrovna Ring ενεργώντας ο καθένας χωριστά,
δύναται να βασίζεται σε αυτό για κάθε σχετικό σκοπό
έως ότου λάβει έγγραφη γνωστοποίηση σχετικά με την
ανάκληση ή τροποποίηση των εξουσιών που παρέχονται
με την παρούσα απόφαση του Διοικητικού Συμβουλίου.
Οι εξουσίες που παρέχονται με την παρούσα απόφαση
υπερτερούν έναντι κάθε εξουσίας που έχει προηγουμένως παρασχεθεί και αφορά στα ζητήματα που ρυθμίζο-
νται με την παρούσα απόφαση.
Ο Πρόεδρος και Διευθύνων Σύμβουλος και η Marina
Aleksandrovna Ring εξουσιοδοτούνται με το παρόν να
υπογράφουν κάθε έγγραφο και να προβαίνουν σε κάθε
απαραίτητη ενέργεια για την υλοποίηση των στο παρόν
διαλαμβανόμενων αποφάσεων του Διοικητικού Συμβουλίου. Επίσης, όλες οι ενέργειες του Προέδρου και Διευθύ-
νοντος Συμβούλου και της Marina Aleksandrovna Ring
που έχουν διενεργηθεί πριν από τη λήψη της παρούσας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
απόφασης και αφορούν σε ζητήματα που σχετίζονται με
τις στο παρόν ανατεθείσες εξουσίες αναγνωρίζονται ως
νόμιμα διενεργηθείσες για λογαριασμό της εταιρείας.
Ο Πρόεδρος και Διευθύνων Σύμβουλος και η Marina
Aleksandrovna Ring εξουσιοδοτούνται με το παρόν να
συνάπτουν συμπληρωματικές συμφωνίες, να υπογράφουν κάθε επιπλέον έγγραφο και να προβαίνουν σε
κάθε απαιτούμενη ενέργεια κατά την κρίση τους προκειμένου να υλοποιούν και εφαρμόζουν τις στο παρόν
διαλαμβανόμενες αποφάσεις σύμφωνα με τα στο παρόν
διαλαμβανόμενα.
2.2 Ο Πρόεδρος, ο Αντιπρόεδρος και το Μέλος του
Διοικητικού Συμβουλίου, ρητώς εξουσιοδοτούμενο με
την παρούσα απόφαση του Διοικητικού Συμβουλίου,
δικαιούνται ο καθένας χωριστά να επικυρώνουν αντίγραφα και αποσπάσματα των πρακτικών του διοικητικού
συμβουλίου και των γενικών συνελεύσεων, βάσει των
άρθρων 22.03, 33.03 και του καταστατικού.
Σχετικό έγγραφο Ελέγχου της Π.Ε. Αθηνών Βόρειου
Τομέα (Α.Π. ΕΜ-4846/13).
Αθήνα, 5 Απριλίου 2017
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(3)
Ανακοίνωση καταχώρισης στο Γενικό Εμπορικό Μητρώο στοιχείων της Ανώνυμης Εταιρείας
με την επωνυμία «ΑΝΑΠΤΥΞΙΑΚΗ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ» και δ.τ. «HOLDING
DEVELOPMENT S.A.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 23/01/2015 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
522188, το από 19/12/2014 πρακτικό του Διοικητικού
Συμβουλίου της Ανώνυμης Εταιρείας με την επωνυμία
«ΑΝΑΠΤΥΞΙΑΚΗ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ»,
το διακριτικό τίτλο «HOLDING DEVELOPMENT S.A.» και
αριθμό ΓΕΜΗ 132800201000, από το οποίο προκύπτουν
τα εξής:
Α) Καθορισμός των νόμιμων εκπροσώπων της εταιρείας και δικαίωμα υπογραφής.
Το Διοικητικό Συμβούλιο όπως αυτό ορίστηκε στο
άρθρο 37 του υπ’ αριθμ. 3899/16/12/2014 καταστατικού συμβολαίου της εταιρείας συγκροτείται σε Σώμα και
έπειτα από συζήτηση και ανταλλαγή απόψεων αποφασίζει παμψηφεί και ομόφωνα τα παρακάτω:
Η εταιρεία με την επωνυμία « ΑΝΑΠΤΥΞΙΑΚΗ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ» θα εκπροσωπείται νόμι-
μα ενώπιον όλων των Δικαστηρίων Ελληνικών ή ξένων,
οποιουδήποτε βαθμού δικαιοδοσίας, συμπεριλαμβανομένου και του Αρείου Πάγου και του Συμβουλίου Επικρα-
τείας, καθώς και έναντι οποιασδήποτε άλλης Ελληνικής
ή ξένης, δημόσιας, δημοτικής, κοινοτικής, διοικητικής,
στρατιωτικής, επαγγελματικής, προξενικής, εκκλησιαστικής ή άλλης Αρχής, των Ελληνικών ή ξένων δημοσί-
ων οργανισμών, ιδρυμάτων, τραπεζών και γενικά των
νομικών προσώπων δημοσίου ή ιδιωτικού δικαίου, των
επιχειρήσεων κοινής ωφελείας δημοσίου ή ιδιωτικού
δικαίου, καθώς και έναντι κάθε τρίτου, φυσικού ή νομικού προσώπου, στην Ελλάδα ή στο εξωτερικό από τους:
α) Ιωάννη Κύρκο του Γεωργίου και της Ελένης, επιχειρηματία, που γεννήθηκε στην Αθήνα, κάτοικο Διονύσου Ατ-
τικής, οδός Σόλωνος αριθμός 3, κάτοχο του με στοιχεία ΑΚ
121631/30-09-2011 δελτίου ταυτότητας του Τ.Α. Κηφισιάς,
που έχει αριθμό φορολογικού Μητρώου 011081600 της
Δ.Ο.Υ. Κηφισιάς, Πρόεδρο και Διευθύνοντα Σύμβουλο και
β) Σεραφείμ Κύρκο του Ιωάννη και της Κωνσταντίνας, επιχειρηματία, που γεννήθηκε στο Μαρούσι Αττι-
κής το έτος 1983, κάτοικο Διονύσου Αττικής, οδός Σόλωνος αριθμός 3, κάτοχο του με στοιχεία ΑΖ 549403/
28-02-2008 δελτίου ταυτότητας του Τ.Α. Ν. Ερυθραίας,
που έχει αριθμό φορολογικού Μητρώου 106423047 της
Δ.Ο.Υ. Κηφισιάς, Μέλος του Διοικητικού Συμβουλίου,
προς τους οποίους το Διοικητικό Συμβούλιο μεταβιβάζει με την πράξη αυτή όλες τις εξουσίες του και δίνει σ’
αυτούς την εντολή, πληρεξουσιότητα, εξουσιοδότηση
και δικαιοδοσία, όπως ενεργούντες χωριστά ο καθένας
τους να εκπροσωπεί νόμιμα την εταιρεία, όπως παραπάνω ορίζεται, έναντι των τρίτων και δεσμεύει με μόνη
την υπογραφή του την εταιρεία, για οποιαδήποτε πράξη
ή ενέργειά της, με την οποία η εταιρεία θα αναλαμβάνει υποχρεώσεις και θα αποκτά δικαιώματα έναντι κάθε
τρίτου, φυσικού ή νομικού προσώπου, με δικαίωμα να
αποφασίζει και να ενεργεί έναντι των τρίτων κατά την
ελεύθερη κρίση του και χωρίς κανένα άλλο περιορισμό.
Ειδικότερα ο ΙΩΑΝΝΗΣ Γ. ΚΥΡΚΟΣ ή ο ΣΕΡΑΦΕΙΜ ΚΥΡΚΟΣ με μόνη την υπογραφή του κάτω από την εταιρική
επωνυμία, δεσμεύει νόμιμα την εταιρεία και δικαιούται
στο όνομα και για λογαριασμό της, να αναλαμβάνει χρήματα, επιταγές, μερίσματα, αποδείξεις και τοκομερίδια,
να εισπράττει χρήματα, εμβαζόμενα ή με οποιοδήποτε
άλλο τρόπο οφειλόμενα στην εταιρεία, να καταθέτει και
να αναλαμβάνει χρήματα και επιταγές της εταιρείας από
τις τράπεζες, να εκδίδει, αποδέχεται, οπισθογραφεί, εξοφλεί και προεξοφλεί συναλλαγματικές και γραμμάτια εις
διαταγή καθώς και επιταγές και γενικά πιστωτικούς τίτλους, να παραλαμβάνει, να οπισθογραφεί και να εισπράτ-
τει ή εξοφλεί φορτωτικές, διαταγές παραδόσεως και γενικά φορτωτικά έγγραφα, να συνάπτει με τράπεζες και
Πιστωτικά Ιδρύματα συμβάσεις για το άνοιγμα ενέγγυων
πιστώσεων, έκδοση εγγυητικών επιστολών για οποιοδήποτε λόγο υπέρ της εταιρείας ή υπέρ οποιουδήποτε
τρίτου, φυσικού ή νομικού προσώπου και για οποιοδήποτε νομικό ή φυσικό πρόσωπο, είσπραξη φορτωτικών
με ενέγγυο προκαταβολή, χορήγηση δανείου προς την
εταιρεία ή πιστώσεων με ανοικτό λογαριασμό με προσωπική ασφάλεια και για την αύξηση των ήδη υπαρχόντων
τέτοιων δανείων και πιστώσεων ή και ασφαλισμένων με
υποθήκες ή γραμμάτια ή και κάθε είδους ενεχύρου και να
κάνει χρήση όλων αυτών, είτε με επιταγές, είτε με εντολές
είτε με αποδείξεις είσπραξης χρημάτων, καθώς και των
μισθωμένων από την εταιρεία χρηματοκιβωτίων, να δίνει
εμπράγματη ασφάλεια για εξασφάλιση απαιτήσεων γεΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
νικά κατά της εταιρείας για κινητά ή ακίνητα, ή ενέχυρα
κάθε είδους, υποθήκη, προσημείωση ή άλλη εμπράγματη ασφάλεια, να δίνει εγγυήσεις εκ μέρους και για
λογαριασμό της εταιρείας υπέρ οποιουδήποτε τρίτου,
νομικού ή φυσικού προσώπου και προς οποιονδήποτε
τρίτο, νομικό ή φυσικό πρόσωπο, να αναλαμβάνει τα ενέχυρα και να δίνει απαλλαγές από εγγυητικές επιστολές,
να συνάπτει μισθώσεις κινητών και ακινήτων, να λύνει
τις μισθώσεις αυτές, να αποφασίζει και να προβαίνει
σε αγορές ή πωλήσεις κινητών ή ακινήτων, να εκχωρεί
απαιτήσεις της εταιρείας και να αποδέχεται εκχωρήσεις
προς αυτή, να εξοφλεί τις υποχρεώσεις της εταιρείας
έναντι τρίτων, να συνάπτει οποιεσδήποτε συμβάσεις,
για αναλήψεις εργολαβιών ή παραγγελιών ή και παροχής
υπηρεσιών, να δέχεται επάγει και αντεπάγει όρκους για
λογαριασμό και εξ’ ονόματος της εταιρείας, καθώς και να
δίνει όρκους επακτούς ή δικαστικούς, να διαπραγματεύεται, να συμβάλλεται και να συμβιβάζεται με κάθε τρίτον
κατά την απόλυτον κρίσιν του και γενικά να ενεργεί κάθε
πράξη διαχειρίσεως, η δε πιο πάνω αναφερόμενη απαρίθμηση είναι ενδεικτική και όχι περιοριστική.
Σχετικό έγγραφο Ελέγχου της Περιφέρειας Αττικής/
Π.Ε. Κεντρικού Τομέα Αθηνών (Α.Π. 29186 - 14/01/2015).
Αθήνα, 6 Απριλίου 2017
Mε εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(4)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με την
επωνυμία «SOCAR ΕΝΕΡΓΕΙΑ ΕΛΛΑΣ ΑΝΩΝΥΜΗ
ΕΤΑΙΡΕΙΑ» και δ.τ. «SOCAR ENERGY GREECE Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 04/04/2017 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
519498, το από 11/09/2014 πρακτικό Διοικητικού
Συμβουλίου της Ανώνυμης Εταιρείας με την επωνυμία
«SOCAR ΕΝΕΡΓΕΙΑ ΕΛΛΑΣ ΑΝΩΝΥΜΗ ΕΤΑΙΡΕΙΑ», το διακριτικό τίτλο «SOCAR ENERGY GREECE A.E.» και αριθμό
Γ.Ε.ΜΗ. 129705601000, από το οποίο προκύπτει ότι:
ΕΚΠΡΟΣΩΠΗΣΗ
1.1 Εκπροσώπηση της εταιρείας ενώπιον των Δημοσίων και Δικαστικών Αρχών.
Το Διοικητικό Συμβούλιο διορίζει τον Πρόεδρο και
Διευθύνοντα Σύμβουλο, Anar Mammadov, ως νόμιμο
εκπρόσωπο της εταιρείας έναντι των δημοσίων αρχών
συμπεριλαμβανομένων των Δημοτικών, Φορολογικών,
Διοικητικών Υπηρεσιών και Οργανισμών, συμπεριλαμβανομένων και οποιωνδήποτε αρμοδίων Αρχών για θέματα
του προσωπικού της εταιρείας, του Γενικού Εμπορικού
Μητρώου και των ΔΕΚΟ (όπως ΟΤΕ, ΕΥΔΑΠ και ΔΕΗ)
και οποιοσδήποτε Κυβερνητικής Αρχής ή υπηρεσίας,
συμπεριλαμβανομένων των Οργανισμών Κοινωνικής
Ασφάλισης, αρμόδιο:
i. να εκπροσωπεί την εταιρεία ενώπιον Αρχών και Οργανισμών,
ii. να κάνει αιτήσεις, να υποβάλει και να ζητάει στοιχεία,
iii. να επικοινωνεί με τις ως άνω Αρχές,
iν. να κάνει αιτήσεις για λογαριασμό της εταιρείας ή
να απαντά σε οποιεσδήποτε αξιώσεις που εγείρονται
κατά της εταιρείας,
ν. να εμφανίζεται ενώπιον διοικητικών επιτροπών,
vi. να εκπροσωπεί εν γένει την εταιρεία ενώπιον κάθε
δημόσιας αρχής, οργανισμού ή ΔΕΚΟ,
1.2 Εκπροσώπηση της εταιρείας ενώπιον τραπεζών.
Το Δ.Σ. αποφασίζει ότι η εταιρεία θα εκπροσωπείται
ενώπιον Ελληνικών και αλλοδαπών πιστωτικών ιδρυμάτων και τραπεζών με μόνη την υπογραφή είτε του Προ-
έδρου και Διευθύνοντος Συμβούλου, Anar Mammadov,
είτε του Μέλους του Δ.Σ., Timur Huseynov. Ενδεικτικά, τα
ανωτέρω πρόσωπα δικαιούνται, ενεργώντας ο καθένας
ατομικά, να προβαίνουν στο όνομα και για λογαριασμό
της εταιρείας σε οποιαδήποτε συναλλαγή ανεξαρτήτως
ποσού, να συνάπτουν συμβάσεις με τράπεζες, να ανοίγουν τραπεζικούς λογαριασμούς, να επικοινωνούν με
τις τράπεζες, να υποβάλλουν τις απαραίτητες πληροφορίες, να εκδίδουν και να οπισθογραφούν επιταγές και
συναλλαγματικές, να ζητούν πληροφορίες σχετικά με τα
υπόλοιπα λογαριασμών, να προβαίνουν σε αναλήψεις
χρηματικών ποσών από τραπεζικούς λογαριασμούς της
εταιρείας, να δίδουν εντάλματα πληρωμής και γενικά
προβαίνουν σε οποιαδήποτε ενέργεια ενώπιον Ελληνικών και αλλοδαπών τραπεζών. Τα ανωτέρω πρόσωπα
δύναται να χορηγούν περαιτέρω εξουσιοδοτήσεις σε
τρίτα πρόσωπα, μέλη του Δ.Σ. ή μη, για τη διενέργεια
συγκεκριμένων πράξεων ενώπιον τραπεζών.
1.3 Συμβάσεις.
Το Διοικητικό Συμβούλιο με το παρόν εξουσιοδοτεί τον
Πρόεδρο και Διευθύνοντα Σύμβουλο, Anar Mammadov
και το Μέλος του Δ.Σ., Timur Huseynov, όπως ενεργώντας
ο καθένας ατομικά και δια μόνης της υπογραφής του,
συνάπτει συμβάσεις με συμβούλους, συνηγόρους και
παρόχους υπηρεσιών, συμπεριλαμβανομένων των λογιστικών υπηρεσιών, και γενικά συνάπτει, εκτελεί, τροπο-
ποιεί ή καταγγέλλει συμβάσεις υπό την προϋπόθεση ότι
το αντικείμενό τους δεν υπερβαίνει το ποσό των 5.000
ευρώ ή η διάρκειά τους δεν υπερβαίνει τα 3 έτη. Εάν
κάποια σύμβαση προβλέπει για μια συγκεκριμένη χρονική περίοδο περιοδικές πληρωμές αντί κατ’ αποκοπήν
ποσού, προκειμένου να προσδιορισθεί εάν απαιτείται
μονή ή κοινή υπογραφή η αξία της θα καθορίζεται υπολογίζοντας τις πληρωμές σε ετήσια βάση.
Σχετικά με συμβάσεις εργασίας, το Διοικητικό Συμβούλιο εξουσιοδοτεί οποιαδήποτε δύο από τα μέλη του
να συνάπτουν, εκτελούν, τροποποιούν ή καταγγέλλουν
τέτοιες συμβάσεις.
1.4 Γενική εκπροσώπηση της εταιρείας.
Με την επιφύλαξη των θεμάτων ως προς τα οποία στην
παρούσα απόφαση ορίζεται ότι θα αρκεί μόνη η υπογραφή του Anar Mammadov ή του Timur Huseynov ή προ-
σώπων εξουσιοδοτημένων από αυτούς, για τη σύναψη
οποιασδήποτε σύμβασης, με οικονομικό αντάλλαγμα
ή μη, για τη διενέργεια οποιασδήποτε συναλλαγής, για
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
την υπογραφή οποιουδήποτε εγγράφου, καθώς και για
οποιοδήποτε άλλο ζήτημα, η εταιρεία θα δεσμεύεται
έναντι κάθε φυσικού ή νομικού προσώπου, δημοσίου
ή ιδιωτικού δικαίου, ημεδαπού ή αλλοδαπού, με κοινή
υπογραφή δύο μελών του Διοικητικού Συμβουλίου. Τα
ως άνω πρόσωπα δύνανται να παρέχουν περαιτέρω
εξουσιοδοτήσεις σε άλλα πρόσωπα, μέλη του Δ.Σ. ή μη.
Απόφαση του Δ.Σ. θα απαιτείται μόνο για τα ζητήματα
για τα οποία προβλέπεται από τον νόμο ή από το καταστατικό ότι απαιτείται το Δ.Σ. να ενεργήσει συλλογικά.
1.5 Επικύρωση πρακτικών
Το Διοικητικό Συμβούλιο αποφασίζει ομόφωνα ότι
εξουσιοδοτημένο πρόσωπο να επικυρώνει αντίγραφα
και αποσπάσματα των Πρακτικών των Γενικών Συνελεύσεων των Μετόχων, των Πρακτικών του Διοικητικού Συμ-
βουλίου και αντίγραφα του καταστατικού της εταιρείας
είναι ο Πρόεδρος του Διοικητικού Συμβουλίου, Anar
Mammadov ή/και το Μέλος του Δ.Σ. Timur Huseynov,
ή/και το Μέλος του Δ.Σ. Αλεξάνδρα Καλπαξόγλου, ενεργώντας ο καθένας ατομικά.
Σχετικό έγγραφο Ελέγχου της Περιφέρειας Αττικής, Π.Ε.
Αθηνών Κεντρικός Τομέας (Αρ. Πρωτ.: 6717/29/03/2017).
Αθήνα, 5 Απριλίου 2017
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(5)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΖΟΝ ΝΙΝΕ ΑΝΩΝΥΜΗ ΕΤΑΙΡΕΙΑ
ΠΑΡΑΓΩΓΗΣ ΚΑΙ ΠΩΛΗΣΗΣ ΗΛΕΚΤΡΙΚΗΣ ΕΝΕΡΓΕΙΑΣ ΑΠΟ ΑΝΑΝΕΩΣΙΜΕΣ ΠΗΓΕΣ» και δ.τ. «ΖΟΝ
ΝΙΝΕ S.A.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 26/11/2014 καταχωρίστηκαν στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
519572, η από 15/09/2014 απόφαση της έκτακτης Γενικής
Συνέλευσης και το από 16/09/2014 πρακτικό του Διοικητικού Συμβουλίου της Ανώνυμης Εταιρείας με την επω-
νυμία «ΖΟΝ ΝΙΝΕ ΑΝΩΝΥΜΗ ΕΤΑΙΡΕΙΑ ΠΑΡΑΓΩΓΗΣ ΚΑΙ
ΠΩΛΗΣΗΣ ΗΛΕΚΤΡΙΚΗΣ ΕΝΕΡΓΕΙΑΣ ΑΠΟ ΑΝΑΝΕΩΣΙΜΕΣ
ΠΗΓΕΣ», το διακριτικό τίτλο «ΖΟΝ ΝΙΝΕ S.A.» και αριθμό
ΓΕΜΗ 118302201000, από τα οποία προκύπτει ότι:
Α) Το νέο Διοικητικό Συμβούλιο, που εκλέχθηκε από
την ανωτέρω Γενική Συνέλευση, για 3 έτη θητεία, συγκροτήθηκε σε σώμα ως εξής:
1. Gino Hector Maria (Τζίνο Έκτορ Μαρία) Van Neer
(Βαν Nip) του Emiel (Εμίλ) και της Christiana Mels (Κριστιάνα Μελς), κάτοικος Βελγίου, με Αρ. Βελγικού Διαβα-
τηρίου ΕΗ 976094 και ΑΦΜ 149455487, Δ.Ο.Υ Κατοίκων
Εξωτερικού, ως Πρόεδρος.
2. Πλάτωνας Μπαλτάς του Γεωργίου και της Θεοδώρας, κάτοικος Αθηνών, με Α.Δ.Τ. Χ 698200 και ΑΦΜ
042702675 Δ.Ο.Υ Ι΄Αθηνών, ως Διευθύνων Σύμβουλος.
3. Patrick Andre Karel (Πάτρικ Αντρέ Καρέλ) Decyuper
(Ντεκουπέρ) του Omer (Ομέρ) κάτοικο Βελγίου, με αρ.
2780620199/05/07/2004 ταυτότητας της Ευρωπαϊκής
Ένωσης και Α.Φ.Μ. 149455499 Δ.Ο.Υ Κατοίκων Εξωτερικού ως Μέλος.
Β) Εκπροσώπηση της εταιρείας.
Το Διοικητικό Συμβούλιο της εταιρείας αποφασίζει
ομοφώνως και αναθέτει στον Διευθύνοντα Σύμβουλο
Πλάτωνα Μπαλτά, κάτοικο Αθηνών, οδός Ελλησπόντου
αρ. 33, με ΑΔΤ Χ 698200 που εκδόθηκε από το Τ.Α. Κολωνού, την εκπροσώπηση της εταιρείας και την ενάσκηση
των δικαιωμάτων του Δ.Σ στο σύνολό τους σύμφωνα με
το άρθρο 21 του καταστατικού της εταιρείας.
Το Δ.Σ. της εταιρείας ομοφώνως αποφασίζει και παρέχει το δικαίωμα υπογραφής στον Πλάτωνα Μπαλτά του
Γεωργίου και της Θεοδώρας, Διευθύνοντα Σύμβουλο του
Δ.Σ., ο οποίος έχει το δικαίωμα με την εταιρική υπογραφή
που αποτελείται από τη σφραγίδα της εταιρείας και με
την υπογραφή του όπως:
1. Εκπροσωπεί την εταιρεία στην Ελλάδα και στο εξωτερικό ενώπιον Δημοσίων, Δημοτικών και άλλων Αρχών
ή Διεθνών Οργανισμών πάσης φύσεως ή νομικών προσώπων εν γένει όλων των Δικαστηρίων οποιασδήποτε
μορφής και κατηγορίας όλων των βαθμών Δικαιοδοσίας
και ενώπιον τον Αρείου Πάγου και του Συμβουλίου Επικρατείας καθώς και εξωδίκως σε κάθε περίπτωση.
2. Εγείρει αγωγές, υποβάλλει μηνύσεις, ασκεί ένδικα
μέσα τακτικά ή έκτακτα, παραιτείται από τέτοιες αγωγές,
μηνύσεις και ένδικα μέσα, δέχεται, επάγει και αντεπάγει
όρκους, προσβάλλει έγγραφα ως πλαστά, καταργεί δίκες, συνάπτει συμβιβασμούς δικαστικώς ή εξωδίκως με
οποιουσδήποτε οφειλέτες ή πιστωτές της  εταιρείας και
υπό οιουσδήποτε ορούς, καθώς επίσης να συνομολογεί
διαιτησίες.
3. Συνάπτει συμβάσεις μετά τραπεζών για το άνοιγμα
τραπεζικών λογαριασμών, ενέγγυων πιστώσεων, έκδοση
εγγυητικών επιστολών ή πιστώσεων δι’ ανοικτού λογαριασμού με όποιους όρους εγκρίνει.
4. Εκδίδει και οπισθογραφεί επιταγές.
5. Αναλαμβάνει χρήματα, χρηματόγραφα, μερισματαποδείξεις και τοκομερίδια, εισπράττει χρήματα, εμβαζό-
μενα ή οπωσδήποτε οφειλόμενα στην εταιρεία, εκδίδει,
αποδέχεται, οπισθογραφεί και εξοφλεί συναλλαγματικές,
γραμμάτια σε διαταγή και επιταγές, συνάπτει με τις τράπεζες συμβάσεις για το άνοιγμα ενεγγύων πιστώσεων,
εκδίδει εγγυητικές επιστολές υπέρ της εταιρείας ή υπέρ
οποιονδήποτε τρίτον νομικού ή φυσικού προσώπου και
προς οποιοδήποτε νομικό ή φυσικό πρόσωπο, μισθώνει
θυρίδες θησαυροφυλακίου, χορηγεί δάνεια προς την
εταιρεία, πιστώσεις με ανοικτό λογαριασμό, παρέχει
εμπράγματη ασφάλεια προς εξασφάλιση απαιτήσεων
γενικά κατά της εταιρείας επί κινητών ή ακινήτων δηλαδή ενέχυρο πάσης φύσεως, υποθήκη και προσημείωση,
παρέχει εγγυήσεις εκ μέρους και για λογαριασμό της
εταιρείας υπέρ οποιονδήποτε τρίτου νομικού ή φυσικού προσώπου και προς οποιοδήποτε νομικό ή φυσικό
πρόσωπο, αναλαμβάνει τα σε ενέχυρο δοθέντα, χορηγεί
απαλλαγές από εγγυητικές επιστολές, συνάπτει μισθώσεις χρηματοκιβωτίων, κάνει χρήση αυτών και λύει αυτές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
τις μισθώσεις και γενικά να ενεργεί κάθε πράξη διαχειρίσεως, όντας η ανωτέρω απαρίθμηση ενδεικτική και
όχι περιοριστική.
6. Εισπράττει χρήματα, μερίσματα, τοκομερίδια από
οποιοδήποτε φυσικό ή νομικό πρόσωπο και από τα Δημόσια ταμεία.
7. Συνομολογεί και λαμβάνει δάνεια για λογαριασμό
της εταιρείας, παρέχει εντολές πληρωμής και αναγνωρίζει υποχρεώσεις, παρέχει εξοφλήσεις και οποιαδήποτε
ασφάλεια ακόμα και επί ακινήτων της εταιρείας.
8. Συνάπτει παντός είδους συμβάσεις με την επιφύλαξη των άρθρων 10, 22 και 23α του κ. νόμου 2190/1920
και συμφωνίες με οποιαδήποτε τρίτα φυσικά ή νομικά
πρόσωπα και λαμβάνει μέρος σε Δημοπρασίες του Δημοσίου ή άλλων νομικών ή φυσικών προσώπων για την
αγορά οποιουδήποτε κινητού ή ακινήτου πράγματος.
Διαπραγματεύεται συμβάλλεται, συμβιβάζεται, συνάπτει συνυποσχετικά, διορίζει διαιτητές, αποφασίζει και
ενεργεί εγγραφές εξαλείψεις ή άρσεις υποθηκών, προσημειώσεων, κατασχέσεων.
9. Προσλαμβάνει και απολύει το υπαλληλικό και εργατικό προσωπικό της εταιρείας και ορίζει τις αποδοχές
αυτού πλην των μελών τον Διοικητικού Συμβουλίου.
10. Κανονίζει την εσωτερική και εξωτερική λειτουργία
της εταιρείας, προσδιορίζοντας και ελέγχοντας όλες εν
γένει τις δαπάνες. Διορίζει δικηγόρους και άλλους πληρεξουσίους προς εκπροσώπηση της εταιρείας ενώπιον
των Δικαστηρίων, Δικαστικών και λοιπών Αρχών, Τραπεζικών Ιδρυμάτων και συμβολαιογράφων προς ενέργεια
οποιασδήποτε εκ των ανωτέρω πράξεων προσδιορίζοντας και τις αμοιβές αυτών.
12. Ιδρύει υποκαταστήματα, επεκτείνει τις υφιστάμενες
εγκαταστάσεις προς εκπλήρωση των εταιρικών σκοπών,
ιδρύει νέες εγκαταστάσεις και γενικότερα εκπροσωπεί,
διοικεί και διαχειρίζεται την εταιρική περιουσία και συνάπτει πάσης φύσεως συμβόλαιο γιο λογαριασμό της
εταιρείας σχετικά με τις ανωτέρω πράξεις και με οποιεσδήποτε άλλες.
13. Αγοράζει και πωλεί για λογαριασμό της εταιρείας
πρώτες ύλες, εμπορεύματα, μηχανήματα, ανταλλακτικά,
καύσιμα και πάσης φύσεως συναφή υλικά τα οποία εν
γένει εξυπηρετούν τον σκοπό της εταιρείας.
14. Αγοράζει και πωλεί για λογαριασμό της εταιρείας
ακίνητα και κινητά πράγματα, μισθώνει και εκμισθώνει
τέτοια και γενικότερα δικαιοπρακτεί για λογαριασμό
και εξ’ ονόματος της εταιρείας είτε επί ενοχικών είτε επί
εμπραγμάτων δικαιωμάτων ή υποχρεώσεων απεριορίστως προς απόκτηση, μεταβίβαση, τροποποίηση ή
απόσβεση αυτών.
15. Εκχωρεί και ενεχυριάζει υπό οποιουσδήποτε όρους
εγκρίνει, φορτωτικές εμπορεύματα, τίτλους εις διαταγή εν
γένει, χρεωστικές αποδείξεις κατά τρίτων, απαιτήσεις κατά
τρίτων εκ πωλήσεως εμπορευμάτων, συνιστά εμπράγματες ασφάλειες σε οποιοδήποτε περιουσιακό στοιχείο
της εταιρείας, αποδέχεται την εκχώρηση απαιτήσεων και
εν γένει αναλαμβάνει κάθε υποχρέωση για την εταιρεία.
Όλες οι παραπάνω περιπτώσεις είναι ενδεικτικές των
καθηκόντων και της δικαιοδοσίας του και μπορεί να
ενεργεί κάθε εν γένει πράξη αναγόμενη στην διοίκηση
και διαχείριση της εταιρείας, η οποία (πράξη) τείνει στην
επίτευξη και πραγματοποίηση και εν γένει επιδίωξη των
σκοπών της.
Οι πράξεις του ως άνω εκπροσώπου της εταιρείας,
ακόμη κι αν είναι εκτός του εταιρικού σκοπού, δεσμεύουν την εταιρεία απέναντι στους τρίτους, εκτός εάν απο-
δειχθεί ότι ο τρίτος γνώριζε την υπέρβαση του εταιρικού
σκοπού ή όφειλε να την γνωρίζει.
Σχετικό έγγραφο Ελέγχου της Περιφέρειας Αττικής,
Π.Ε. Κεντρικού Τομέα Αθηνών (Αρ. Πρωτ.: 21943/2014 19/11/2014).
Αθήνα, 6 Απριλίου 2017
Mε εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(6)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΕΛΛΗΝΙΚΑ ΚΛΩΣΤΗΡΙΑ ΚΑΡΝΤΕ
Α.Ε.» και δ.τ. «ΚΑΡΝΤΕ Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 15/10/2013 καταχωρίστηκαν στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
320094, το από 30/06/2013 πρακτικό της τακτικής Γενικής Συνέλευσης των μετόχων της Ανώνυμης Εταιρείας
με την επωνυμία «ΕΛΛΗΝΙΚΑ ΚΛΩΣΤΗΡΙΑ ΚΑΡΝΤΕ Α.Ε.»,
με δ.τ. «ΚΑΡΝΤΕ Α.Ε.» και αριθμό ΓΕΜΗ 130706201000,
σύμφωνα με το οποίο:
- Εγκρίθηκαν οι ετήσιες οικονομικές καταστάσεις,
το προσάρτημα και η έκθεση διαχείρισης Διοικητικού
Συμβουλίου για την εταιρική χρήση της 01.01.2012 31.12.2012.
Σχετικό έγγραφο άσκησης ελέγχου της Περιφέρειας Αττικής/Κεντρικού Τομέα Αθηνών (Α.Π. 14870/13 -
09/10/2013).
Αθήνα, 6 Απριλίου 2017
Mε εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(7)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με την
επωνυμία «CALIBRE ΑΝΩΝΥΜΗ ΕΤΑΙΡΕΙΑ ΚΟΣΜΗΜΑΤΩΝ ΚΑΙ ΡΟΛΟΓΙΩΝ» και δ.τ. «CALIBRE AE».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 03/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 1490/10.04.2017
322963, το από 17/10/2013 πρακτικό του Διοικητικού
Συμβουλίου της Ανώνυμης Εταιρείας με την επωνυμία
«CALIBRE ΑΝΩΝΥΜΗ ΕΤΑΙΡΕΙΑ ΚΟΣΜΗΜΑΤΩΝ ΚΑΙ ΡΟΛΟΓΙΩΝ» και αριθμό ΓΕΜΗ 124694101000, σύμφωνα
με το οποίο αποφασίστηκε η πιστοποίηση καταβολής
αύξησης Μετοχικού Κεφαλαίου της εταιρείας, σύμφωνα
με τη Γενική Συνέλευση της 04/10/2013 ύψους 75.000 €
και η υπέρ το άρτιο αξία των μετοχών κατά 425.000 €.
Σχετικό έγγραφο άσκησης Ελέγχου της Περιφέρειας/Π.Ε.
Κεντρικού Τομέα Αθηνών (Α.Π. 18797/29-11-2013).
Αθήνα, 6 Απριλίου 2017
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(8)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με την
επωνυμία «CALIBRE ΑΝΩΝΥΜΗ ΕΤΑΙΡΕΙΑ ΚΟΣΜΗΜΑΤΩΝ ΚΑΙ ΡΟΛΟΓΙΩΝ» και δ.τ. «CALIBRE AE».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 03/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
322709, το από 30/09/2013 πρακτικό του Διοικητικού
Συμβουλίου της Ανώνυμης Εταιρείας με την επωνυμία
«CALIBRE ΑΝΩΝΥΜΗ ΕΤΑΙΡΕΙΑ ΚΟΣΜΗΜΑΤΩΝ ΚΑΙ ΡΟΛΟΓΙΩΝ» και αριθμό ΓΕΜΗ 124694101000, σύμφωνα
με το οποίο αποφασίστηκε η πιστοποίηση καταβολής
αύξησης Μετοχικού Κεφαλαίου της εταιρείας, σύμφωνα
με τη Γενική Συνέλευση της 09/09/2013 ύψους 75.000 €
και η υπέρ το άρτιο αξία των μετοχών κατά 425.000 €.
Σχετικό έγγραφο άσκησης Ελέγχου της Περιφέρειας/Π.Ε.
Κεντρικού Τομέα Αθηνών (Α.Π. 18796/29-11-2013).
Αθήνα, 6 Απριλίου 2017
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
Ι
(9)
Ανακοίνωση καταχώρισης στο Γενικό Εμπορικό
Μητρώο στοιχείων της Ανώνυμης Εταιρείας με
την επωνυμία «ΤΡΙΔΗΜΑΣ ΗΛΕΚΤΡΟΝΙΚΑ ΑΝΩΝΥΜΟΣ ΕΜΠΟΡΙΚΗ ΕΤΑΙΡΕΙΑ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 13/11/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με Κωδικό Αριθμό Καταχώρισης
312635, η από 30/06/2013 απόφαση της τακτικής Γενικής Συνέλευσης των μετόχων της Ανωνύμου Εταιρείας
με την επωνυμία «ΤΡΙΔΗΜΑΣ ΗΛΕΚΤΡΟΝΙΚΑ ΑΝΩΝΥΜΟΣ
ΕΜΠΟΡΙΚΗ ΕΤΑΙΡΕΙΑ» και αριθμό ΓΕΜΗ 5547301000 (πρώην Αρ.ΜΑΕ 55885/01ΔΤ/Β03/86) σύμφωνα με την οποία:
Α) Εγκρίθηκαν οι ετήσιες οικονομικές καταστάσεις
(ατομικές και ενοποιημένες), η έκθεση διαχείρισης του
Διοικητικού Συμβουλίου και το πιστοποιητικό ελέγχου
των ελεγκτών για τη χρήση 01/01/2012 έως 31/12/2012.
Σχετικό έγγραφο Ελέγχου της Περιφέρειας Αττικής, Π.Ε.
Αθηνών Δυτικός Τομέας (Αρ. Πρωτ.: 9210-05/11/2013).
Αθήνα, 6 Απριλίου 2017
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ

[Source: 20171101490.pdf | Tokens: 34874]